Огнян Симеонов: От стрес се пълнее – vEvesti.bg\nОпасно е да сваляме килограми с глад и лишение, казва диетологът в интервю за Агенция „Фокус”\nНе гладуването, а редовното, но балансирано хранене е ключът към отслабването. Изберете плод, вместо шоколад. Пийте по 2 литра вода на ден. Не се хранете след 21 ч.\nТова съветва диетологът Огнян Симеонов в пространно интервю за Агенция „Фокус“, което ви предлагаме.\n– Страда ли българинът от затлъстяване, каква е статистиката?\n– Статистика не мога да Ви дам с точност, но е очевадно, че българинът страда от затлъстяване, поради липса на информация за това как да се храни.\n– Кога може да се каже, че човек е затлъстял?\n– То само по себе си се вижда. Няма някаква определена точно формула, която да дава точно височината на килограмите. Това е бегла формула: височината минус 100, минус 10%. Тя е приблизителна и не е от най-точните. Но човек сам си се вижда – като си стисне корема не трябва да има какво да хваща.\nЗатлъстяването води до високо кръвно налягане и кръвна захар\n– Колко е опасно затлъстяването и защо?\n– Всички хора знаят, дори и децата, че затлъстяването води, първо до високо кръвно налягане. Започва проблем със сърцето – висок холестерол, кръвна захар. Всичко това е следствие на натрупаните килограми и оттам ред други заболявания. Така че е добре човек да се храни, за да е слаб, а не да не се храни, защото от нехранене човек напълнява и от прекалено много емоции, които му се струпват в ежедневието. Това е от стрес най-вече. По този начин човек пълнее – когато има неподходящо и неправилно балансирано хранене в съотношение протеини – въглехидрати – мазнини. Тогава тялото започва да трупа като защитна реакция.\n– Кои са най-вредните храни и напитки?\n– Бих се въздържал от отговор на този въпрос, тъй като човек вече сам може да се информира за това. Бих казал кои са полезните. Но човек трява да избягва предимно маргарините, колбасите, всички, в които всъщност няма месо, а разни други съставки, които не са познати на повечето хора.\nЕдно от най-хубавите неща, които ще могат да направят, е да се информират. Бих споменал заглавието на 4-5 филма, които ще дадат огромна информираност на хората. Такъв е „Храна ООД” – филм, който разкрива много неща около храненето.\nДруги са „Храната е от значение”, „Внимание – храна!” – руски филм с български субтитри. Миналата година излезе много хубав български филм, казва се „Дяволът в чинията ни”, който разкрива отровите, които ние ядем и до какво водят.\nБългари са направили този хубав филм, в който участват професори и доктори. Един от най-хубавите филми, който аз съм гледал за храненето, това е „Ракът е лечим сега”. Той е също за храненето, в който участват над 30 експерта – и професори, и доктори, които показват, че чрез храненето могат да се лекува дори и рак и те говорят за рака сякаш е най-обикновена настинка. Това е един от най-хубавите и впечатляващи филми.\nДруг филм, който показва и доказва как чрез хранене може да се лекува човек, е филма „Глад за промяна” – човек с много заболявания реши да мине изцяло на сурови храни (не говоря за сурово месо, а за сурови пресни плодове и зеленчуци). Започна да ги изстисква на сок и в рамките на по-малко от месец отслабна много на килограми и всички негови здравословни показатели, влязоха в норма.\nНа-добре е да ядем плодове преди основното\n– Кога е добре да се ядат плодове – преди или след основното хранене? Има ли значение по кое време на деня се ядат плодове?\n– За мен няма значение по кое време на деня се ядат.\nВсеки има право на свободен избор какво да прави. Ако те по някакъв начин не му влияят и не му вредят, може да ги ядат дори и ако искат след хранене. Много книги и учени твърдят, че е добре да се изяде плода преди основната храна.\nОт малък съм отраснал така (като моите родители, не че са ме възпитавали, а традициите на храненето се прехвърлят в децата), плодът е бил винаги за десерт, на мен така ми харесва и не се чувствам зле от това.\nНякои експерти твърдят, че плодовете загнивали в стомаха на човек, което логически няма как да стане, тъй като пресните плодове и зеленчуци, най-вече плодове, не могат да загният при положение, че в стомаха има стомашните сокове, които веднага започват процес на разлагане на храната. Досега нито един хирург не е успял да докаже, че това е реално като извади от стомаха на човек изгнила ябълка или ферментирал плод. Ако това нещо стане, ще кажа обратното.\nЗа мен няма значение. От здравословна гледна точка е по-добре, защото са по-лесно смилаеми, плодовете да се ядат преди основното хранене и веднага след това да се почне и основното. Тъй като плодовете са по-бързо смилаеми, ако ядем примерно месо, на тялото му отнема часове, за да го смели, а през това време плода стои, докато дойде време да бъде преработен. Това е явно обяснението на повечето експерти, с което аз не че не съм съгласен, но поне не вреди, на мен никога не ми е вредило. Съветвам хората, на който, както му е вкусно.\nПоне 2 литра вода на ден\nЕдно от най-важните неща е да се научим да пием вода минимум по 2 литра. Дали водата ни е достатъчна, личи по цвета на урината, тя не трябва да бъде жълта. Когато е жълт, има липса на вода, а когато урината е прозрачна, със съвсем лек жълт оттенък или направо прозрачна, това показва, че количеството вода е достатъчно в нашето тяло. Хубаво е да се научим сутрин да пием топла вода. Но да не я загряваме в микровълнова печка, а на котлон или на кана.\n– Какво количество топла вода?\n– Колкото повече, толкова по-добре. Особено тези, които искат да намаляват килограмите, ако сутрин изпиват по 2-3 чаши топла вода преди закуска, това е един еликсир за тялото и за перисталтиката, тъй като самата топла вода, без да слагаме нищо в нея, започва да разлага шлаките, които са в червата и отмива перисталтиката по-бързо и тези, които имат запек, ще си оправят този проблем.\nПийте кафето без захар за тънка талия\n– А какво бихте казали за кафето сутрин на гладно?\n– Кафето на гладно не е решение за започване на деня. Съгласен съм хората да започнат деня си с кафе, но след като са изпили чаша или две топла вода. По-хубаво би било да закусят и тогава да пийнат кафенце. Това е по-здравословното. Ако искат хората да пазят тънка талия и да не пълнеят, просто да не ползват захар за кафето, да го подслаждат с билката стевия. Медът също е калоричен.\nДа избягват да го слагат в топли напитки като чай или кафе, хубаво е да изстине кафето или да е леко хладко, за да запазим качествата на меда. Както и със зехтина не е добре да се готви, тъй като разрушаваме всички полезни свойства, които има. И от един скъпоструващ зехтин, който може да струва 15 лв. за литър, той става едно долнопробно олио от 2-3 лв., което е рафинирано, тъй като топлината просто разгражда полезните му качества.\n– Да продължим с митовете в здравословното хранене – вярно ли е, че пресните зеленчуци не е добре да се ядат вечер, защото отнема много време на организма да ги преработи?\n– Ако една вечеря бъде в порядъка на 19.00 ч., тялото има много голяма вероятност да преработи тази храна. Затова най-доброто време за вечеря е 19.00 ч. Ще го кажа както го обяснявам по детски: ако в корема ни работят 20 работника, до 19.00 ч. им е смяната на тези 20 работника. След 19.00 ч. смяната намалява – остават 5 човека и те трябва да смелят това количество храна, което 20 успяват да смелят. След 21.00 ч. и другите 5 работника си тръгват и остава само пазачът, който ще бъде нощна смяна.\nВсичко, което е изядено след 21.00, това е работа за 20 човека, а трябва да я върши един. Ето по този начин хората могат да си обяснят кога е добре да правим основните вечери. Ние може да изядем 1 кг, дори 1,5 кг храна на едно ядене при вечеря, но в никакъв случай да не е след 21.00 ч. Ако успеем в 19.00 ч., е най-подходящото време. Така че основното нещо е да се върне традицията при хората да седнат да ядат всички заедно, да си говорят, да не бързат и в рамките на половин час да си направят една прекрасна вечеря.\nПовечето хора, тъй като са много работни и нямат време да обядват, нямат време за следобедна закуска, понякога нямат време и за закуска (но имат време за кафе), те направо се натъпкват вечерта, което не е правилно – тялото се презапасява и по този начин започваме да пълнеем. Един вид стимулиране на напълняване е, когато ядем един път на ден. Това е моето експертно мнение.\n– А какво бихте казали за шоколадовите изделия, понеже е разпространено схващането, че стимулират мозъка, дават енергия, повишават настроението, това така ли е?\n– Това е така. Защо? Защото има хормон на щастието, който се активира чрез яденето на шоколад. Обаче всички знаем, че шоколадът се прави от какао, но какаото не е сладко, а горчиво.\nАко ние опитаме какаови ядки, ще разберем истинския вкус на шоколада, какво трябва да представлява или шоколад, който е около 70% какао. Ако искаме да ядем чист натурален шоколад, просто да си вземем какаови ядки, а не такива, които имат примес на захар, ядки и зеленчуци, въпреки че не отричам, че са вкусни.\nДори има диети, в които чрез шоколад може да се отслабва, но това не е добре за хората, които искат да го направят. Може да се отслабне и чрез шоколад, но да има по-малко Е-та, по-малко овкусители и по-малко захар, също така да бъде и около 70% какао. Това за мен е истинският шоколад.\nЖените си набавят временно щастие от шоколада\n– След като шоколадовите изделия не стимулират продължително мислене, настроение, енергичност, кои храни го правят? Кои са храните за мозъка, за настроението, за добър тонус на тялото?\n– Когато изядем един свеж охладен плод, ще е в пъти по-добре. Но шоколад ядат предимно хората, които имат нужда да нахранят състоянието на щастието – това им дава временно хормон на щастието.\nПредимно жените, ядейки шоколад, изпитват това удоволствие на щастието просто защото те са малко по-емоционални. По този начин те набавят нужното количество щастие в себе си, тъй като дори като хапват издават такъв звук: „Ммм, колко ми харесва, когато хапвам шоколад”. Но това е само временно.\nСъщо така, ако са разочаровани от нещо или са тъжни, хапвайки шоколад поне малко ще се зарадват. И затова при тях става нещо като навик да го правят, тъй като основният принцип на действие на шоколада е временно и краткотрайно да събуди хормона на щастието. Така че не е лошо хората да хапват шоколад, но да не прекаляват като повечето жени – да треперят да отидат да си купят шоколад.\nА и много хора, предимно жените, казват, че без шоколад не могат и аз ги питам: „Ами ако фалират фабриките за шоколад, какво ще правите?”, те казват: „Ау, това дано да не се случва, тъй като не знам как ще мога да живея без шоколад”.\nАлкохол може, но с мярка\n– Какво бихте казали за алкохола, има ли доза, която да бъде здравословна?\n– Здравословно е да се пие алкохол, но в количество, в което да не прекаляваме с него. Аз смятам, че концентрат между 50-100 мл. е добра идея за хората, които искат да си направят една дезинфекция на червата или около чаша до чаша и половина вино.\nМисля, че една чаша червено вино в зимния период е много добре и от 50 мл до 100 мл концентрат, но не повече. За хората, които искат да пият повече, единственото, което ги съветвам, е да взимат истински алкохол, а не такъв, от който да ги боли след това главата, защото могат да си доведат доста проблеми.\nНе отричам алкохола по никакъв начин, а просто казвам хората да имат мярката. Никой не знае, че солта също е отровна. Ако изядем 300 гр. сол на едно ядене, ние може да умрем, но никъде не пише в забележки: „Внимание – не прекалявайте с повече от 300 гр.”, тъй като човек знае, че една щипка сол е достатъчно, за да подсолим храната си. Всичко, което е в повече, е опасно. Слагайки няколко капки от хлорният диоксид, който се използва предимно при стоматолозите, в една чаша вода, ние може да спрем всякакъв вид настинки, вируси, грипове, които сега са популярни и започват да стават грипни вълни. Ако попитаме примерно един стоматолог: „Хлорен диоксид може ли да се пие?”, той ще каже: „Ау, това е много отровно”. Добре, солта също е отровна, но нали има доза. Така че всичко е в дозата и в мярката.\nПравилното хранене – 5 пъти на ден\n– Бихте ли препоръчали някакъв цялостен хранителен режим – колко пъти на ден е добре да се храним, какво е подходящо да се яде на закуска, обяд и вечеря?\n– Правилният и здравословен хранителен режим включва пет хранения – три основни: закуска, обяд и вечеря, и две леки закуски между обяда и вечерята и след вечеря, буквално преди да си легнем. Говоря за нещо лекичко, което да може да отделя хормон на растежа, докато спим, а също така да стимулира отслабването при хората, които искат да отслабнат. Хората, които са вегетарианци, няма да ги коментираме, тъй като те си ядат пресни плодове и зеленчуци в изобилие.\nХората, които са месоядни, могат да започнат деня със сирене, кашкавал, яйце, да си направят сандвич от пълнозърнест хляб, да има някакъв зеленчук като например домат, краставица или нещо, което е в сезона. Дори и зеле или кисело зеле също е добър вариант да го включим в менюто си.\nНо сутрин за закуска едно-две яйца, плочка сирене, една шепа маслини, една филийка пълнозърнест хляб и един-два домата с една краставица мисля, че е нещо прекрасно, с което човек да започне деня си. Също така можем да включим овесени ядки и няколко вида мюсли. Ако искаме да включим сурови ядки, добре е да ги накисваме за няколко часа или да ги оставим цяла нощ преди това.\nАко някой провери кои са „суперхраните”, ще му излезе списък с най-различни източници, които аз сега дори не мога и да се сетя. От здравословна гледна точка, ако човек може да си позволи да инвестира в здравето си, той никога няма да инвестира в лекарства. А възрастните хора инвестират в некачествена храна – те си купуват сирене и кашкавал от 3,50 или 4 лв. за килограм и дават над 100 лв. от пенсията си за лекарства.\nА ако те успеят тези 100 лв. да ги дадат за пресни плодове, зеленчуци и качествена храна, просто няма да има нужда да взимат лекарства и всички хора по света ще са здрави. Това е единственият плюс. Тъй като нямат информираност и повечето хора са бедни предимно пенсионери, те правят точно това – дават над 70% от пенсията си за лекарства и другите 30%, които едва им стигат за консумативи, а за храна не им остава нищо.\n– А за обяд и вечеря какво е полезно да се яде?\n– Винаги е добре да има в менюто ни, както при обяд, така и за вечеря, някаква салата, която да е от пресни зеленчуци и по възможност да са сезонни. Това е, което може да направят. Също така, ако имаме възможност за топла супа, би било добре това нещо да го включим и в обяда си.\nОсновното и най-голямо хранене през деня трябва да е на обяд и да включва салата, супа, филийка пълнозърнест хляб, огромна порция от готвени зеленчуци с не повече от 100 гр. месо. За любителите на месо искам да кажа, че тялото не може да преработи повече от 150 гр. месо на едно хранене.\nКоето ще рече, че ако ние изядем 200 гр. пържола, 150 гр. успява да преработи тялото, другите ги превръща автоматично на мазнина, един вид – на сланина. 200 гр. месо се равнява на 150гр. месо с 50гр. сланина. Това почти никой не го знае, дори и хората, които се занимават с активен спорт. Биохимията на човека е устроена по този начин.\nГответе си вкъщи\n– Какво бихте препоръчали на хората, които нямат време вкъщи да си приготвят здравословни храни? Как може активно работещите да се хранят здравословно?\n– Всеки човек може да се храни здравословно, стига да иска и да отдели време. Ако успеем вкъщи да си приготвим нещо и да си вземем за работа, ще ни излезе между 4 и 5 пъти по-евтино и ще може да спестяваме над 100 лв. месечно от храна.\nЕдин вид това ни е подарък. Тъй като една салата, ако навън ни струва 3-4 лв., ние за 3-4 лв. може и да нахраним цялото си семейство (четиричленно) с големи порции количества салата. Така че, ако човек иска да се храни навън, да се храни навън. Първо, ще му излиза по-скъпо, второ, ще има повече време за обикаляне и търсене на храна и по този начин ще работи по-малко.\nАко иска и държи на здравето си, просто е добре да си вземе храна. Ако може да не съхранява храната си в пластмасови опаковки, а в нещо, което не изпуска химикали, защото вече и децата от първи клас знаят, че в пластмасовите опаковки, бутилки се изпуска един силно токсичен химикал Бисфенол А, но въпреки това не се прави нищо да се отстрани. По същият начин е при тръбите, които минават и захранват с вода. Най-доброто нещо като тръба е или поцинковани тръби, или медни тръби. Това за мен е най-доброто решение. Навсякъде, където жилищата са с такъв вид тръби, просто трябва да търсят вариант. Ако не искат да продължават да се тровят, да сменят това нещо по някакъв начин, ако могат да си го позволят. Това е единственото, което човек може да прави за себе си.\nНе е кой знае каква инвестиция да се храни човек здравословно. Дори е евтино. Но човек предпочита да си вземе за 3 лв. сандвич с пържено кюфте, което няма месо вътре – в него има едва до 5-10% месо, всичко друго е отрови, както се казва в българския филм „Дяволът в чинията”.\nПо-добре балансирано хранене, отколкото разделно\n– Какво мислите за разделното хранене?\n– Ако на човек му харесва да го прави, нека да го прави. За мен, тъй като вече 19 години и малко повечко се занимавам, съм видял, че балансираното хранене е в пъти по-вкусно и по-добро от разделното.\nНо ако човек се храни разделно и се чувства добре, аз го подкрепям и казвам: „Добре, щом се чувстваш добре да се храниш разделно, храни се разделно”. Но аз лично не мога да изготвя такъв хранителен режим, тъй като той е много беден на храна и на човек не му е вкусно да яде само едно нещо при хранене и след няколко часа друго. За мен принципът на хранене е, както българина си е свикнал да преяжда по празниците.\nАз стимулирам този тип хранене и по този начин човек отслабва, когато е балансирано обаче и в големи количества. До 1 кг – 1,5 кг храна можем да стигнем на едно хранене, в същото време да не пълнеем, а напротив – да отслабваме. Но тайната е в количеството приети протеини, въглехидрати и мазнини в едно ядене. То е индивидуално и е много трудно само чрез едно интервю да кажа по какъв начин, защото всеки човек обича различни продукти. Има хора, които ядат много малко продукти, има и такива, които ядат пък и много боклуци. Идвали са хора при мен и казват: „Аз ям само пица по цял ден, искам да ми направите такова меню”, казвам: „Не сте за мен, аз не мога да Ви направя меню само с пици – да ядете сутрин Пеперони, на обяд – Калцоне, а вечерта друга”.\nТака че просто погрешно са намерили човека, не мога да им помогна. Защото нямали това време – примерно продават пици и само това могат да ядат. Не мога да помогна на такива хора. Просто кой както си свикне и както си възпита себе си и децата, по този начин може да се храни.\n– Какви са препоръките Ви за борба със затлъстяването и опасно ли е рязкото понижаване на килограми?\n– Не, по никакъв начин не е. Ако го правим обаче с глад и с лишение, тогава вече е опасано. Не отхвърлям така нареченото олекотено гладуване на чай и плодове (за мен си е гладуване), то е хубаво, ако го правим от здравословна гледна точка, а не да отслабваме. 99% от населението обаче го прави, за да отслабне, а за мен това не е истината.\nИстината е човек да се храни балансирано и да отслабва, а не да изяжда 3-4 ябълки на ден и да пие по няколко чая и по този начин да си мисли, че отслабва. Когато отслабва, отслабва мускулната маса и по никакъв начин не губи количеството на мазнини в тялото си. Единственият и най-хубав начин е петкратно хранене – отслабване.\nКолкото по-тежък е човек, толкова повече отслабва. 25 кг свалени за месец е здравословно, ако човекът е 180-200 кг, ако е 100 кг – около 10 кг, ако е 60-70 кг – около 5-6 кг месечно. Всеки един свален килограм ни дава няколко години да живеем повече. Колкото повече килограми трупаме, толкова повече намаляваме този шанс.\nЩо се отнася до препоръките за борба със затлъстяването – клин – клин избива – хората да се хранят редовно, а не да гладуват, защото затлъстяването се дължи на неправилно хранене, на нехранене и на много емоции.\nТова е единственото нещо, което стимулира хората да напълняват. Борбата със затлъстяването може да започне още от ранна детска възраст – в училището, в детските градини. Децата трябва да се хранят много повече с пресни плодове и зеленчуци, а в същото време някои експерти казват, че това било скъпо. Мисля, че 1 кг плодове, които струват 0,70 лв., не е никак скъпо.\nТова са около седем ябълки, така че една ябълка излиза 0,10 лв. на едно дете. Дори бюджетът да е по 0,40 или 0,50 лв. на дете, това са около 3 плода през целия ден, което е много добре, вместо да вземем кифл и прясно мляко. Ако стимулират училищата да има такъв час, в който децата да излязат и да посадят овошки, само три различни им трябват, те след три години ще имат изобилие на плодове и в лавката това ще стане безплатно, само да има кой да ги бере и да ги дава на децата. Мисля, че всеки един родител много ще се зарадва, ако детето му успее да посади дърво в двора на училището.\nИли пък ако отдели 5 лв. от бюджета си и да речем един път в годината успее да засади едно плодородно дръвче (дали ще е кайсия, дали ще е ябълка, дали круша) пред самата жилищна сграда, където може. Ако това го направят всички хора, след три години няма да има пазари, тъй като всеки ще може да излезе пред блока и да си набере големи количества храна, тъй като тя е безплатна. Единствено се изисква да отдели 5 лв. от джоба си, тъй като една овошка струва толкова и още 10 мин. да изкопае една малка дупка. Оттук нататък проблемът е решен с глада и оттам нататък, както има едно филмче „Спортакус”, което стимулира децата да ядат пресни плодове и зеленчуци.\nТова е единственото детско, което аз признавам, тъй като другите, които се излъчват, те, едва ли не, не са за деца. Но това детско стимулира децата да ядат плодове, защото ядейки плодове, те имат повече сили, могат да правят повече гимнастика и упражнения.


Био нишесте от японски корен Кудзу без глутен\nПродуктът е сгъстител - подходящ за супи, яхнии, сладки и солени сосове, глазури, пълнеж за пай. Лесен за използване, с високо качество на нишесте, с гладка текстура и неутрален аромат. Извлича се естествено от корените на едно от най-енергичните планински растения в Япония. Производителят на кудзу го добива в продължение на пет поколения като следва внимателно традиционния 120-дневен процес на измиване, утаяване, филтриране и сушене на чистото органично нишесте от кудзу, което доставя на Clearspring. Указание за употреба: Разтворете в малко количество студена вода. Добавете сместа към течността за готвене. Загрейте, като бъркате непрекъснато до състяване и полупрозрачност на сместа. От половин до една супена лъжица кудзу е достатъчно за сгъстяване на една чаша течност (240ml). 1 ¾ супена лъжица от кудзу може да замени 1 супена лъжица царевично брашно.\nЕнергийна стойност 1454kJ/ 342kcal\nСъхранение: на тъмно и хладно място. След отваряне, затворете добре опаковката. Изображението на опаковката е символично.\nСъстав диво отглеждан корен кудзу (Pueraria lobata)*, вода *от контролирано био производство


Винарска изба Свобода - Винарска изба в село Свобода, общ. Чирпан – INFO-CALL.BG\nХранителни продукти и храни Вино и винопроизводство Винарска изба Свобода\nИНФОРМАЦИЯ АДРЕС ВИСОКО АЛКОХОЛНИ НАПИТКИ КАРТА\nВинарска изба Свобода - Винарска изба в село Свобода, общ. Чирпан\nВинарска изба Свобода се занимава с винопроизводство в село Свобода. Произвежда вино от собствени лозя. Годишното производство е 500 тона вино, от грозде с високо качество.\nВинарска изба Свобода е малка изба в село Свобода, намиращо се на 10 км. от град Чирпан, в стар лозарски район, с установени традиции във винопроизводството. Ние правим вино от собствени лозя, с много грижа и професионализъм.\nИзбата произвежда годишно, 500 тона вино с високо качество, от грозде, което се отглежда на 1000 дка лозови масиви.\nЛозята са разположени на изток и юг от Чирпан, в едни от най-благоприятните за винопроизводство райони на България – Тракийската низина, част от Южния български регион.\nПроизводството на вино в избата, се базира на философията на умело съчетание и хармония, на вкусовите и ароматни усещания, подчинено на убедеността, че правенето на вино е изкуство, което хората по нашите земи са почитали от незапомнени времена.\nИзключително благоприятните, почвени и климатични условия и най-вече тракийското слънце, допринасят за славата на Чирпанския край, като един от най-добрите лозарски и винарски райони на България.\nВинарска изба Свобода се намира в екологично чист регион, далеч от промишлени производства, с характерни за производството на вино канелено-горски почви.\nКлимата е преходно-континентален, с изразено средиземноморско влияние, проникващо по течението на река Марица, с равномерно разпределение на валежите и оптимални периоди на слънчево греене.\nПроизводството на вино в региона, датира от времето на древните траки – първите цивилизовани обитатели на Балканския полуостров, които са били лозари и удивителни майстори на виното.\nВинарска изба Свобода отглежда бели и червени сортове грозде, характерни за региона около Чирпан: димят, мискет, мускат, алиготе, шардоне, мерло, каберне и памид. Гроздето се бере, когато достигне пълна технологична зрялост и е готово да премине пълния цикъл на винопроизводството. Най-добрите партиди вино се депозират, за отлежаване в бъчви и след достигане на оптималните качества на виното, се затварят в бутилки за стареене.\nВинарната е оборудвана с модерни ферментационни съоръжения, позволяващи оптимизиране и контрол на всички процеси на винификация, съзряване, стабилизация и бутилиране на вината. Това е съвременен комплекс, с напълно завършен цикъл на производство, започващ с гроздето и завършващ с бутилката вино.\nпосетена 9105 пъти.


Открийте разликите: За една обикновена детска градина в Германия | Dnes.bg Новини\nОткрийте разликите: За една обикновена детска градина в Германия\nДецата излизат навън всеки ден, от едногодишни се хранят сами\n16 сеп 2018 10:56, Елка Василева\nСнимка: Дойче веле / М. Илчева\nВ България детските градини редом с училищата през септември отново отварят врати. По този повод журналисти от Дойче веле решиха да посетят една държавна детска градина в Бон, за да се запознаят с делника на малчуганите, но и с възпитателните методи.\nГрадината е посещавана от 30 деца на възраст от 1 до 6 години, които са разделени в две групи. За тях се грижат общо осем възпитатели.\nЧасът е 11:30. След малко ще сервират обяда. Четиригодишната Яна води едногодишния Йонас до тоалетните помещения. Помага му да си измие ръцете. Тя се гордее, че е полезна, той е щастлив, че вече всичко може сам. Йонас е обул пантофите си грешно - лявото пантофче на дясното краче. Но това няма значение. Важното е, че го е направил сам.\n"Една от основните ни задачи е да подпомагаме децата в развитието им като личности. А самостоятелността играе голяма роля. При нас по-големите деца помагат на по-малките - отиват с тях да си измият ръцете, помагат им в игрите и така и най-малките бързо искат да се научат сами да правят всичко, искат да са като големите", обяснява Марион Енекинг, директорка на държавна детска градина в Бон.\n"За да научим децата на самостоятелност, всеки ден им възлагаме някакви задачи. Едни слагат масата - с приборите, чиниите и всичко, други после разтребват. Така бързо се учат да се справят сами", добавя Енекинг.\nВ тази градина децата започват да се хранят сами малко след като навършат една годинка. А от двегодишни вече използват и нож за хранене. "Понякога пада храна на пода, но това няма значение. Важното е, че успяват да се хранят сами. А това, че цапат не само лигавника, но и дрехите си, не прави впечатление на никого - всичко се пере. Важно е децата да се учат на самостоятелност - така трупат самочувствие. Тук никой не обръща внимание на изцапаните дрехи", разказва директорката.\nМарион Енекинг разказва, че нейната градина се различава от детските градини в други държави и по отношение на учебно-възпитателните занимания. В някои страни например децата изучават стихотворения наизуст, които после на тържество декламират пред голяма публика.\n"При нас също си устройваме малки представления или други подобни занимания. Но никой не е принуден да участва, ако не иска. Децата, които искат и могат да запомнят по-дълъг текст, го правят с удоволствие. Но по-срамежливите не се осмеляват и в това няма нищо лошо. Освен това при нас публиката е малка - организираме такива представления най-вече само за пред самите деца. Примерно по-големите изнасят постановка пред по-малките деца. Не каним родители, баби, чичовци, лели. И във всички тези занимания участват само децата, които желаят", обяснява Енекинг и добавя:\n"Ние много уважаваме личните желания на децата. Това е залегнало и в Конвенцията на ООН за правата на детето. В крайна сметка и най-малките имат желания, имат лично мнение. Затова за нас е много важно децата да могат да изразяват с думи или жестове това, което искат", казва още Марион Енекинг.\nОзначава ли това, че възпитателите позволят всичко на децата? "Не, разбира се. Когато желанието им е против нашите правила, няма как да бъде изпълнено. Но ние обясняваме подробно на децата каква е причината и в повечето случаи те проявяват разбиране. Няма как например през зимата да пуснем детето да ходи босо, защото може да настине. Но пък ако едно дете не иска памперсът му да бъде сменян от дадена възпитателка, тогава се съобразяваме. Това е все пак една много интимна сфера", казва директорката.\nОще по темата: Германиядетска градина\nIw преди 6 месеца\nНе, не са на смени, защото детските градини не са целодневни (има и такива разбира се , но са едва няколко процента от всички градини в Германия).\nИ на мен не ми харесва храната по немските детски градини, но пък предпочитам обедите в немските детски градини, от колкото физически и психически тормоз в българска детска градина!!!\nМного правилно възпитание !!!А във България всичко е на обратно . Децата се стресират от малки !!!! ТРЯБВА тези подходи и методи да ВЛЯЗАТ и в нашите детски градини!!!!! Децата трябва да се учат на ред и дисциплина от малки,но без да се стресират !!!!\nЗащото заплатите са малки, претенциите на родителите- огромни, а децата все по- разглезени. Основата не е положена у дома, но пък строго се изисква от възпитателите. Затова се отказват от работа в градините. Останаха на работа само пенсионерки. Те като заминат, ще се затворят забавачките.\nА 47 ном преди 6 месеца\nГермански изкривявания,малко ви е бил,Руския ботуш\nСЛОВЕНИЯ МИН ЗАПЛАТА ОТ 1.1.2018Г-843 ЕВРО- НО НЯМАТ ВАЛУТЕН БОРД И Е В ЕВРОЗОНАТА.\nГрешка в писането - България! Госпожа Недкова ще ни е президент.\nДо kukla 66\n"А коранът отркито се изучава"\nОтново българския вариант на Стивън Кинг си каза думата! Българският майстор на късия научно-фантастичен разказ е с нова творба.\nkukla преди 6 месеца\nСладката картинка, но удобно поспестена. Първо до 90% от децата са мюсюлманчета. Тихо и потайно не се сервира свинско и по време на рамазана не се яде въобще. И как едно 3 г дете ще помага на едно 1 г да ходи нещо не ми е много ясно. ИЛи самостаятелно да се дават ножове и вилици на 3-г. деца. За ученето наизуст това е вече факт в Германия. Но защото не трябвало да се изучават старите немски стихотворения, че били патриотични, разбирай вредни за новото население. А коранът отркито се изучава\nЗа 30 деца се грижат ОБЩО 8 възпитателки, които най-вероятно са на смени, точно както нашите. Демек за 30 деца се грижат 4 възпитателки в най-добрия случай, ако всички са на работа, което прави по една на 7-8 до 10 деца. Доколкото ми е известно положението в България е същото. Айде стига пак нашите многострадални Геновеви - все те са натоварени, все те нещо им е криво, пък после се чудите, защо шамарят децата и истерясват по тях.\nСлед 20г. Германия ще е държава от третия свят!\nЧудя се преди 6 месеца\nДали да чета статията като детето не е класирано за ясла и ше кандидатства с по-малко точки за детска? Чудя се защо е такъв недостиг на заведения и възпитатели в София - вдяка година СУ изкарва дигурно поне по 1000 педагози. Какво се случва с тях после? Защо няма недостиг на места за училище и университет? Толкова хира ли мигрират, че намаляват бройките за училище после?\nНаблягайте на това, че за 30 деца се грижат 8 възпитатели. При нас в една група има 30 деца, за която се грижи само един човек. Първо това трябва да се промени при нас.\nСестра ми живее в Германия. Племенничката е на детска градина там вече 3 година. Има и положителни страни, но храната е ужасна. Макарони, картофи, кроасани, хляб, ориз, само въглехидрати. Детето напълня и сега й правят изследвания за диабет. В нашите поне има супа винаги на обяд и нещо готвено за второ, яхния или нещо подобно, дават им на децата и плод задължително един път на ден. Все повече се говори за разнообразното хранене и директорката ни е много активна в тази насока.\nА за ... преди 6 месеца\n...зомбирането още от малки също мълчите. Християнските празници въобще не се коментират да не обидим туземците\nА за менюто ... преди 6 месеца\n...нищо не казвате. Че зарад един вид белите деца забравиха вкуса на свинското. От 6 месечни на овнешки дюнер ги захранват. Не благодаря\nкитаец преди 6 месеца\nна мене бебето ми лови интернет като използва клечки за ядене от бамбук за антени. изостанали европейци, пардон, арабески!\nМоите вече ме карат с колата на работа а са само на 8 месеца.\nНашите деца се хранят с лъжица и вилица от 6 месечни и ги извеждаме навън дори когато има цунами и и урагани. Вие сте ***, добре че не сме при вас\nдо гледайте евроком\nсайта им не работи , свален е . случайно .\nза протеста в София - пълно затъмнение , "случайно" всички инсталирани уеб камери не работят .


Тиаго и Черниаускас дебютират за ЦСКА срещу Берое | 7DniCSKA.bg\nТиаго и Черниаускас дебютират за ЦСКА срещу Берое\n7 Dni CSKA04.07.20179360\nПоследните две попълнения на ЦСКА към този момент Витаутас Черниаускас и Тиаго Родригес ще направят неофициален дебют с червената фланелка в контролата с Берое в петък. Литовският вратар и португалският халф ще се появят в игра през второто полувреме.\nИ двамата са изостанали с физическата подготовка, тъй като не са поддържали такава през лятото. Черниаускас и Родригес тренират наравно със съотборниците си, като вчера проведоха първите си две занимания с ЦСКА – на лагера в Трявна. Черниаускас ще се бори за титулярно място под рамката с Китанов, докато Родригес ще се конкурира с Пинто, Малинов и Симао в средата на терена.\nВсички в отбора са здрави след проверката с Етър в Панчарево (2:0), като единствено Густаво Кулма изпитва леки болки, но се готви на пълни обороти.\nЧервените тренират двуразово на стадион “Ангел Кънчев” в Трявна. Условията там са доста добри, като отборът е много доволен от състоянието на терена, а и времето се разхлади значително след валежите в цялата страна. Двубоят с Етър в Панчарево беше изгледан от трибуните от бившия нападател на Левски Венцислав Христов. Той бе посрещнат добре от феновете на ЦСКА.\nВ началото на 2014 г. Христов, като футболист на Берое, бе пред трансфер на “Армията” и тогава заяви, че ЦСКА е най-големият български клуб и иска да играе за него, но Александър Томов не успя да намери пари за привличането му.\nСега Христов е без отбор, пише „Тема спорт”, а „червените” фенове от Сектор Г започнаха кампания за събиране на средства за хореография на първите два мача от новия сезон.\nПредишнаФеновете на ЦСКА зададоха 7 въпроса на Бербатов! Дали той ще им отговори?!\nСледващаПромениха часа на последната контрола на ЦСКА


Председател на фирмата / Кандидати за председатели на фирма - Beinsa.bg\nМладежки окултен клас , София, 28 Април 1933г., (Петък) 5:00ч.\nКоя беше основната мисъл на миналата лекция? Или, на кой връх бяхме миналия път? (- „Говорихте за настъпване и отстъпване.“) - От физическо гледище, каква е разликата между настъпване и отстъпване? - Настъпването е пред лицето, а отстъпването - пред гърба. В живота под „настъпване“ всякога се разбира движение нагоре и напред, а под „отстъпване“ - движение надолу и назад. В настъпването има порядък, а в отстъпването - безпорядък. В настъпването човек мисли, а в отстъпването - не мисли. Как ще заставиш невежия да се качва по планината? Преди всичко, той не знае защо трябва да се качва нагоре. Като стигне до известна височина, той ще се откаже да върви нагоре и ще търси лек път за слизане. Това е отстъпване, т.е. слизане надолу. Човек отстъпва, когато силите, които го атакуват, са по-големи от неговите. Човек настъпва, когато силите пред него са по-слаби от тези, с които той разполага. Силният настъпва, а слабият отстъпва. Ако силният сгреши, веднага отстъпва, т.е. изправя грешката си, и отново настъпва. Когато слабият е самоуверен и настъпва, веднага ще сгреши. Това го принуждава да отстъпи и да изправи погрешната си.\nКато ученици, вие трябва да разсъждавате, да съпоставяте нещата. Това значи: Всяко нещо да се дава навреме, да има известно съответствие. Например, на малкото дете ще дадеш течна, лека храна; на възрастния ще дадеш твърда, здравословна храна, а на стария, който няма зъби, ще дадеш пак течна, лесносмилаема. Ако размесиш храната - на детето и на стария дадеш храната на възрастния, те непременно ще страдат. Не може детето да яде твърда храна, но и старият не може да яде такава храна. Отличителното на детето е, че то не може да дъвче храната си, следователно не може още да мисли. Ако си пригоден да гълташ храната, гълтай я. Това показва, че си още дете. Ако в това състояние ти дават твърда храна и ти я гълташ, непременно ще страдаш. Всички хора, които са в затруднение, се намират в особено състояние: или са болни, или са бедни, или са голи и боси. Те са в положението или на детето, или на възрастния, или на стария. Това са затруднения. Детето яло твърда храна, без да му мисли. Старият също ял храна, която стомахът му не може да смели.\nСега вие минавате за ученици на новото учение, но много от вас живеят още в своята личност, а други - в своя индивидуален живот. Личността е стара фирма, със голям капитал, с много разклонения и с много слуги. Индивидуалността представя състезание между членовете на старата фирма, с желание всеки да изпъкне пред другите като голям работник. Третото положение, което може да заемеш във фирмата, е да се издигнеш като председател на фирмата. Всеки да каже: „Ето, този е председателят!“ Значи във всяка фирма човек може да заеме едно от трите положения: да живее като личност, т.е. като член на фирмата; да живее индивидуално, т.е. с желание да се издигне над другите, и трето положение - да бъде председател на фирмата, т.е. председател на себе си. За човек със силно развита личност се казва, че е член на фирмата. За онзи, който живее индивидуално, се казва, че иска да се издигне над другите като най-знатен. Последното положение е да бъдеш председател на фирмата. Идеалното положение за човека е да бъде председател на своята фирма. Това да бъде единствената му амбиция в света. Който заеме председателското място, той е истински човек. Ако не може да го заеме, колкото и да е добър, ще бъде слуга на фирмата.\nКакво представя човешката личност, и какво - индивидуалността? Трябва да имате ясна представа за тези понятия. Животът на личността е живот на ограничения. Стремете се към идеала на вашата душа: да бъдете свободни, да бъдете председатели на своята фирма. Ще кажете, че съществува някъде едно братство от свободни хора. Къде е това братство? И вие се стремите към това братство, но нито сте виждали тези хора, нито езика им знаете, нито мястото, дето живеят. Ще кажете, че те са навсякъде. Така се казва и за Бога, че е навсякъде, но хората нямат ясна представа за Него. Да имаш ясна представа за нещо, трябва да си го опитал. Казваш, че печката гори. Ти имаш вече представа за горението. Знаеш, че при горението се отделя светлина и топлина. Като говорите за това братство, вие го разглеждате като някакъв център. И слънцето е център в слънчевата система. Значи, дето са тежненията на известни идеи, там е центърът. Едно тяло може да бъде център, когато излъчва от себе си известни енергии и ги изпраща към онези, които се стремят към него. В това отношение Бог, Духът, Висшето Божествено съзнание са центрове. Като знаете това, не се опитвайте да определите понятието Бог. Да мислиш, че можеш да го определиш, ти ще приличаш на малко дете, което не пие млякото си, но го изследва: защо е бяло, отде е донесено. Тези разсъждения не са нужни за детето. То трябва да си изпие млякото и да се ползва от неговата хранителност. Също така и идеята за Бога трябва да се възприеме без разсъждение. - Как е възможно да приемеш една идея, без да разсъждаваш? - Това говори за по-високо съзнание, отколкото да приемеш идеята с разсъждение. Разсъждението е механически процес. Ако забия гвоздей в едно дърво, мога ли да го накарам да мисли? Щом забиваме гвоздея, за да съединим две дъски, значи между дъските има някакво отношение, обаче гвоздеят не знае защо са го забили. Едно време дъските, като дърво, са расли и без гвоздея. Сега дошъл някой учен, направил от дървото дъски и ги забил с гвоздея. Сближаването на дъските е механически процес. Следователно две идеи, свързани по механически начин, не допринасят никаква полза. Както механическото разсъждение не допринася нищо, така и механическите процеси не дават никакъв резултат. Казваш: 2x2=4; 2+2=4. Защо и при умножението, и при събирането на двойката се получава едно и също число? На този въпрос сами ще си отговорите.\nНякой си казал: „Изгубих пътя си“. - „Ще ти го покажа, но с условие, да ми платиш за това.“ - „Бих ти платил, но изгубих парите си.“ - „Как е възможно да нямаш пари у себе си?“ - „Не знаех, че може да те срещна.“ - „Знаеш ли кой съм аз?“ - „Не зная.“ - „Моето име е Съдба. Знаеш ли какво мога да направя с тебе?“ - „Не зная.“ - „Мога да те вържа и да те оставя сред пътя. Мога и да ти покажа пътя. Всичко зависи от мене.“ - „Тогава кажи, какво искаш?“ - Трябва да знаеш как да говориш. Само така ще оправиш пътя си. Ако не знаеш да говориш, ще се намериш в трудно положение. Имате: 2x2=4; 2+2=4. Като се съберат резултатите - 4+4=8 - число, два пъти по-голямо от 4. Пътникът казал на съдбата: „Понеже си два пъти по-силна от мене, аз ще ти дам и моя дял, да получиш 12, т.е. 8+4=12“. Съдбата казала на пътника: „Аз ще ти дам сбора от цифрите на това, което ти даде, а именно: 1+2=3“. Като съберете, 4+3=7. Съдбата казала на пътника: „Ти изгуби пътя си, за да ме намериш и да ти дам нещо от себе си“. Сега, като се намерите в мъчнотия и изгубите пътя си, ще срещнете някъде съдбата. Ако говорите разумно, тя ще ви даде нещо и ще ви покаже пътя; ако не говорите разумно, тя ще мълчи.\nКакво означава числото 4? Преди да дойде до това число човек е минал през двойката - двата крака, с които ходи. Щом е започнал да пристъпва, той се стремял да пази равновесие, да не падне. Той поглеждал все нагоре и така дошъл до числото 5. Значи числото 4 е мъжки принцип, а 5 - женски принцип, т.е. мекият принцип, който осмисля живота. Кой принцип има стремеж: мекият или силният? Стремежът всякога произлиза от силното, а реализирането, т.е. постижението в живота, показва мекия принцип. Да постигнеш нещо, трябва да приложиш мекотата. Да се стремиш към нещо, това се дължи на силния принцип. Като съберете числата 4+5=9 крайният резултат. От това число нагоре не може да се върви, настава повторение на числата. Като прибавиш към числото 9 единица, получаваш 10. Това число може да се разложи на единица и нула. Единицата е творческият принцип, който е създал всичко и от който всичко излиза. В това число няма никакъв стремеж. Може ли да се увеличи единицата? Тя, умножена сама на себе си, не се увеличава. Ако я събереш с друга единица, получаваш числото 2. - Как е възможно,единицата, от която всичко излиза, да се увеличи? - Това може да стане, ако се намери друг, по-голям от нея, от който тя да вземе нещо. Ако единицата се увеличава, тя не е единица. От какво произлиза единицата? Ако кажете една точка, знаем, че точката не заема пространство. От математично гледище, всяко нещо, което не заема пространство, не съществува, т.е. не се проявява. Според възгледа на земната геометрия, точката, като се движи, образува права линия - път, по който може да се върви. Следователно, когато Бог се проявява, Той ни показва единствения път, по който можем да се приближим към Него. В това е смисълът на живота. Този път е Любовта. Значи ти можеш да отидеш до центъра на живота само чрез закона на Любовта. Това, което ви говоря сега, е съвсем нова област. Лесно се казва да отидеш при Бога, но по кой път ще отидеш?\nДа се върнем към човешките работи. На какво прилича тази философия, с която ви занимавах досега? Един овчар се женил за царската дъщеря. Съблекли кожуха му, хвърлили кривака му и го облекли с хубава царска премяна. Той се гледал и чудел какво става с него. Оженили го, но на другия ден пак облякъл кожуха си, взел кривака в ръка и отишъл да пасе овцете. Такова е сега и вашето положение. Вие приличате на овчаря, когото венчават за царската дъщеря, а на другия ден го развенчават. Значи и вие сте от венчаните и развенчаните. Имаш идеал, който не можеш да постигнеш. Един ден те венчават за царската дъщеря, а на другия ден се виждаш пак в овчарските си дрехи, при стадото. - Защо става така? - Защото не си умен, не можеш да запазиш положението си. Това е съдбата. Щом чуеш звънците на овцете, сърцето ти трепва, и ти отиваш при тях. Ако си умен, ще погледнеш към небето и ще си кажеш: „Втори път не се хващам за работа, която не познавам. За предпочитане е овчар да си остана, прясното мляко да си пия, отколкото да се изложа на позор“. В какво се състои позорът на овчаря? - Че бил по-нисък от булката. Измерили го, но не дошъл на мярка. Трябвало да бъде висок като нея. И до вас се отнася същото: ако не излезете точно по мярката, ще ви развенчаят.\nИ тъй, ако състоянието ти е тежко, спри се на пътя си, не отивай по-нататък. Ти си сбъркал пътя. Колкото по-навътре влизаш, толкова повече се объркваш. Нощта е настъпила, тъмнина е около тебе. Ще се спреш, ще намериш малко дръвца да запалиш огън. Така ще прекараш до сутринта, и още с първия слънчев лъч ще видиш съдбата - строга, повелителна. Тя ще те пита защо си объркал пътя, защо не си внимавал. След това ще омекне и ще ти покаже правия път. - Кой е правият път? - Посоката, отдето иде светлината и топлината в твоя живот. Правият път е посоката, отдето идат знанието и свободата. Да намериш Бог, Великият център на живота, това значи да намериш светлината и топлината, знанието и свободата в твоя живот. Имаш приятно чувство и една светла мисъл в себе си, но не ги цениш, търсиш друго нещо. Ти се заблуждаваш. Знай, че реалността е в самия тебе, а не вън от тебе. Реалността е в твоята фирма, а не вън от нея. Ако си в личността, ти си член на фирмата, вършиш обществена работа; ако си индивидуалист, ти си един от знатните хора на фирмата. Ако си председател на фирмата, ти си господар на себе си. Това е смисълът на живота.\nСледователно, ако искаш да имаш успех в живота си, търси го в себе си, а не вън от себе си. Отвън са само условията на живота. Ако не станеш председател на своята фирма, не можеш да се приближиш към Първичния център. Щом станеш председател, ще дойде посланик от небето да те поздрави с новото положение - председател на своята фирма, господар на един малък свят. Когато една държава е призната официално за такава, тя има вече връзки с всички държави. Когато България беше под турско робство, тя нямаше свое управление. Щом се освободи, от всички държави дойдоха посланици, и тя се призна за самостоятелна държава със свое управление. Ако нямаш никакъв посланик, какво си тогава? Като ви наблюдавам, виждам, че някои от вас сте членове на фирмата, други - знатни хора, но никой още не е председател на своята фирма. Обаче всички сте кандидати за председатели. Понеже сте кандидати вече, може да изпеем нещо. Коя песен ще изпеете за фирмата? Можете ли да съставите една песен специално за нея? Докато се намери някой да я състави, изпейте песента „Грее слънцето“. Тя е близо до фирмата. - Каква ще бъде фирмата? - Република. Сега ще пеят председателите на републиката. Физическият свят, в който живеете, е свят на формули, които имат своето разрешение. То се заключава в превеждане на формулите на разбран, понятен за вас език. Докато сте на земята, вие трябва да си помагате едни на други. Без взаимопомощ няма успех в живота.\nПътник се спрял пред един кладенец, с желание да пие вода. Оказало се, че няма въже, с което да се извади вода. Мислел пътникът какво да прави, как да извади вода, да задоволи жаждата си. На кладенеца било написано: „Може да се извади вода от кладенеца само ако се съберат 12 души“. Значи всеки ще извади пояса си, ще ги завържат един за друг и с това въже ще извадят вода. Значи, за да извадят вода от кладенеца, хората трябва да се групират. Всяка мисъл, която няма пояс, не може да се реализира. Ако дадена мисъл не може да се разреши, това показва, че човек е сам, не са дошли още онези 12 души, с които може да се групира. Сегашните хора са в положението на онези, които се разговарят около кладенеца. Те пазят реда си, знаят кой кога дошъл, кой е пръв и кой - последен, но най-важното им липсва - нямат пояси, които да свържат, за да извадят вода от кладенеца. Кой е най-важен: първият, или последният? Ако последният има пояс, той е най-важен. Реализирането на задачата е в последния. Той е последната мисъл, в която е разрешението на въпроса. Това показва, че тя е дала пояса си, да се извади вода. Дето тече водата, там е новият живот. Който е дошъл последен на кладенеца, последен пие вода. Първо пие онзи, който е дошъл пръв; после, вторият, третият и т.н. Като задоволят жаждата си, всеки ще си вземе пояса.\nКато изнасям тази картина, малцина я разбират; те не виждат пътя, през който минава човек. - Кой е този път? Пътят на Любовта, т.е. пътят на живота. За онзи, който знае как да върви по този път, няма по-красив от него. За онзи, който не знае как да върви по този път, няма по-лош от него. Има много пътища, по които човек може да ходи, но няма но-красив от пътя на Любовта.\nИма ли още време да попее овчарят? - Има още 5 минути. - Тогава ще ви питам: Защо някога се пее тихо, а някога - силно? Тихото пеене показва, че гласът иде отдалеч. При силното пеене гласът иде отблизо. Приятно е да слушаш как гласът се приближава и отдалечава, т.е. усилва и отслабва. Страшно е обаче, когато престанеш да пееш. Не казвай, че не можеш да пееш. Кажи, че не си се опитвал да пееш; не казвай, че не можеш да пееш. Ако кажеш, че не можеш да пееш, ти губиш. (Учителят свири тихо, нежно.) - Това е песента на вашата фирма, в която всички сте кандидати за председател.\nКандидати за председатели на фирма\nКоя мисъл беше основна от миналия път, или на кой Връх се намирахме миналия път? (Вие говорихте за настъпление и отстъпление.) От чисто физическо гледище по какво се отличават настъпление и отстъпление? Настъплението е пред лицето, а отстъплението е пред гърба. Настъпление в живота всякога подразбира движение нагоре. Тогава другото - отстъпление, е надолу. В отстъплението всякога има един безпорядък, а в настъплението всякога има един порядък. в настъплението всякога човек мисли, а в отстъплението той не мисли. Много естествено. Вземете невежия човек и го накарайте да се качва по една висока планина. Той до едно място ще се качи нагоре и после, като не може да ходи нагоре, ще почне да търси път и няма тъй да бърза. И тогава ще се поспре. А когато дойде онзи процес на отстъпление, слизане то е.\nСега, разбира се, отстъпление има само когато силите, които атакуват, са по-големи и по-силни от тебе. Тогава ти трябва да отстъпиш. А настъпление става само когато силите пред тебе са по-слаби. И когато си по-силен, можеш да правиш настъпление. Ако слабият прави настъпление, той ще трябва да отстъпи, а ако силният пред слабия направи отстъпление, ако силният направи една погрешка, той ще се засрами.\nТой ще направи едно отстъпление и после ще направи настъпление. А ако слабият, който има голяма самоувереност, първо той направи настъпление, а после, като направи една погрешка, прави отстъпление.\nСега да вземем онзи закон за разсъждение. Разсъжденията са един метод - съпоставяне на нещата в известна област. Има три положения. Да ви изведа едно малко сравнение. Яденето има три важни пункта. Първо, ако дадеш храна на едно малко дете, каква трябва да бъде храната му? Жидка трябва да бъде. На възрастния трябва да дадеш твърда, здрава храна, а на слабия - пак жидка храна. И ако измениш храната на здравия човек и я дадеш на едно дете, ти ще му създадеш едно болезнено състояние. И ако на стария човек дадеш храната на възрастния, той, като няма зъби, ако той не дъвчи храната хубаво, и той ще страда. Важното е, храната трябва да се сдъвчи добре.\nСега, законът е, децата не дъвчат храната. И тогава кое е детинското състояние на детето? Когато човек яде, без да мисли, когато никак не мисли, а направо да гълташ храната. Ако имаш храна за гълтане, добре е. Но ако глътнеш онази твърдата храна, тогава онзи, който е дете и гълта храната, какво си търси в живота? Какво състояние ще дойде? И всички хора, които имат затруднение в света, какво е тяхно- то положение? Имаш затруднение, или че си болен, или че си сиромах, или че си гол, или те скъсали в живота. Какво е положението ти? Това са положения или на детето, или на възрастния, или на стария. Затруднения са това. Затрудненията на децата са - те са яли, без да мислят.\nСега всяко едно учение трябва да има един извод при сегашното състояние. Запример всеки един от вас живее сега тъй, както живее в личността си, а някой живее в своята индивидуалност. Личността е една стара фирма с капитал, с клонища, със слугите му, с всичко туй. Това е човешката личност. А на какво може да уподобише Вие човешката индивидуалност? Едно състезание В тази фирма, да изпъкнеш ти като един от най-добрите работници. И най-после кое е истинското положение, което трябва да заемеш в една фирма? Да бъдеш член на фирмата или да се издигнеш индивидуално във фирмата? И най-после третото положение - защото има три положения, да станеш председател на фирмата. Та всичките във фирмата да кажат: „Председател е той тук!“\nСъщевременно аз ви извеждам един закон, как да възпитате себе си. Ти - човекът, си една фирма с голям капитал. Ти можеш да живееш в своята личност, значи само си член на своята фирма. Ти можеш да живееш индивидуално, искаш да се издигнеш индивидуално във фирмата. Но най-хубаво кое е на фирмата? Да си председател на фирмата. Да си председател на себе си. Може в тебе да е развита личността. Ще кажат: „Той е личност на фирмата. Той е индивидуалност, там най-знатен е той вътре.“ А казват: „Този е председател на фирмата.“\nТа казвам, идеалното положение на човека е да бъде председател на своята фирма. Не е ли той председател, той трябва да има една амбиция - най-голямата амбиция, която човек може да има вътре в света, е да стане председател на своята фирма. Сега ще ме питат възможно ли е това. Туй е единствената възможност. Ако постигнеш да станеш председател на фирмата, ти си човек. Ако не постигнеш това, ти си роб, ти си ратай.\nСега да ви се изясня образно. Какво нещо е човешката личност? Какво нещо е човешката индивидуалност? И какво нещо е идеалът на човека, неговото висше съзнание, неговото аз? Трябва да имаш една ясна идея, трябва да имаш един велик стимул в душата си, към каквото да се стремиш. Сега другото положение, което искам да изтъкна пред вас, е следующото. Вие сега казвате, че съществува някъде едно братство от хора. Но къде е това братство? В ума ти седи една идея - някакво братство, към което имаш стремеж, но ти нито му знаеш мястото, нито си ги виждал някъде, нито езика им знаеш. Да кажем, вземете идеята за Бога. Ние говорим за Бога, че той е навсякъде. Всички хора говорят за него. Но хората нямат за Бога една ясна представа.\nКакво се разбира под думата „ясна представа“? Да се разберем. Ето аз какво разбирам под думата „ясна представа“. (Учителят си поставя ръцете върху печката. Тя гори хубаво, а вънка е студено.) Аз имам ясна представа за печката - дали я виждам, или не, но аз усещам топлината от печката. Или мога да имам една ясна представа за една свещ, която гори и дава светлина. Най-първо в света има центрове, физически центрове. Да кажем например, центърът на слънчевата система е слънцето. Сега какви неща са тия центрове? Тежненията на всички други тела са обърнати към тия центрове. Следователно там, към където са тежненията на каквито и да са тела, там е центърът. Но туй тяло, за да стане център, трябва да има известно излъчване от себе си, известни енергии, които постоянно изпраща към ония тела, които се стремят към него.\nСледователно Бог е един център. Духът на Бога, съзнанието на Бога, неговата сила са центрове. И т.н., и т.н. То е едно положение разумно, което издава от себе си известна енергия, и всякога ти се стремиш - дали знаеш, или не знаеш - ти имаш известен стремеж. Но най-първо ти не се стремиш да определиш какво нещо е Бог. Ако ти искаш да определиш какво нещо е Бог, ти ще мязаш на едно малко дете, което, като му дадат малко мляко, то ще иска да го анализира. И почне да го анализира от какво е направено, кой го е направил и т.н. И като изследва няколко дена, туй мляко ще се развали и вече не става за ядене. На детето не му трябват никакви разсъждения откъде е, какво е. Безполезно е за детето да анализира млякото, а то трябва да възприема тази храна и да опита силата ú.\nИдеята за Бога трябва да се възприема без никакви разсъждения. Може някой да каже: „Как може да възприемаш известна идея без разсъждения?“ Да възприемаш известна идея без разсъждение, е едно състояние по-високо, отколкото, ако го възприемаш с разсъждение. Разсъждението е един механически процес. Аз като взема едно дърво и му ударя един гвоздей четири пъти, може да го накарам да мисли. Ще му кажа: „Тук ти е мястото!“ Сега един гвоздей и две греди какво отношение имат? Казвам: „Аз ви забих заедно и не можете да се мърдате.“ Но защо е влезнал гвоздеят там, и той не знае. Но ако туй кажа на гвоздея, никаква философия няма. Тия греди живяха едно време и без гвоздеи, и растяха много добре. Сега дошъл някой умник, поразгледал гредата и забил гвоздея. И му казва: „Тук ще седиш, аз съм господар!“\nДве идеи, които у вас са спрени по този механически начин, това не са идеи. Една идея в такова състояние не е идея. То е механическо състояние. Ако кажа 2x2=4, това знание ли е? Няма ли друг начин на разсъждение? Засега има ли друг начин за разсъждение? Аз казвам - 2 и 2 пак е 4. Но само този е единственият начин. Ако турите 3x3, колко прави? 9. А 3 и 3? Защо именно при 2-те - и при умножение, и при събиране, имате един и същ резултат, а при 3-те не е така? Нали сте философи. Аз бих изяснил, но колко ще платите?\nКазва един: „Изгубих си пътя.“ „Ще ти го кажа, но колко ще платиш?“ „Е, нямам нищо. Бих ти платил, но изгубих парите.“ „Че как ти да нямаш нищо в джеба си, като си изгубил пътя?“ „Е, не знаех, че може да ги изгубя.“ „Ти мене познаваш ли кой съм?“ „Не те познавам.“ „Моето име е съдба. Знаеш ли какво мога да направя от тебе?“ „Не зная.“ „Всичко мога да направя сега с тебе. И мога да те вържа, и мога да ти покажа пътя - и всичко зависи от мене.“ „Казвай какво искаш сега от мене.“ „Ако знаеш как да говориш, ще оправиш пътя си. Но ако не знаеш как да говориш, ще се намериш в едно положение, в което никога не си се намирал.“ Кажете ми сега какво е отговорил пътникът?\nТака е разрешил въпроса. И като умножава, и като събира, получава 4 [2 + 2 = 4 и 2x2 = 4]. После, като се съберат двете четворки, получава се 8, понеже казва: „Ти си два пъти по-силен от мене.“ [4 + 4 = 8] Пътникът казва на съдбата: „Аз ще дам и моя дял - 4, да станеш числото 12.“ [ 8 + 4 = 12] Знаете ли какво е казала съдбата? Тя е казала: „Аз ще ти дам числото 3 [12=1 + 2 = 3]. И колко е останало на пътника, който е дал на съдбата 4? Той е дал на съдбата 4, и тя му е дала после 3-те. Същността му е 4 и 3-те правят 7.\nСега какво разбирате от този разговор? Тя му казала: „Ти затова се изгуби, за да ме познаеш. И затова аз те намерих, да ти дам нещо.“ Следователно в живота си, когато имате неприятности и изгубите пътя си, все таки съдбата ще те намери някъде и зависи от вас - ако умно говорите с нея, тя ще ви даде, ще ви покаже пътя. Ако не говориш умно с нея, тя ще мълчи.\nСега какво подразбира числото 4, тъй както вие го знаете? Числото 4 едва човек е почнал да го употребява. С числото 2 човек ходи. Когато човек ходи долу по земята (Учителят прави стъпки по пода, ходи) - едно, две, три, четири, но четири имат стремеж при ходенето. Всякога, когато човек стъпва, той всякога мисли за горе - една посока, в която се прави равновесие. А числото 4 за равновесие има числото 5. Числото 4 е мъжки принцип у човека, а числото 5, към което се стреми числото 4, е женски принцип, или един мек принцип, който осмисля живота. Туй, с което ти искаш да се съединяваш, то е цел, то е принцип за тебе, към което се стремиш. Според Вас кой принцип се стреми - мекият или силният?\nСилното в света. Стремежът всякога произтича от силното. Реализирането в живота, постижението в живота всякога показва мекия принцип. За да постигнеш нещо, трябва да употребяваш мекия принцип. Да се стремиш към някъде, това показва силният принцип. Ти трябва да мислиш, то е силният принцип. А за да реализираш нещо, то е чрез мекия принцип. Докато дойде да реализираш мекия принцип, да го постигнеш, ти се стремиш чрез силния принцип, а пък, за да постигнеш нещо, то става чрез мекия принцип. И затуй, като съберете числата 4 и 5, колко дава? Числото 9. То е крайният резултат. От числото 9 нататък няма къде да отиваш. На числото 9 ако му туриш още една единица 9+1 = 10, Туй число ще се разложи. То се разлага. Числото 10 е разложено число. Едното - 1, в числото 10 се явява принцип, към който ти се стремиш. Едното, това е мекият принцип в света, който е създал всичко. Не принципът, който се стреми да завлада, но принципът, от който всичко излиза, но той няма никакъв стремеж. Какъвто и да е стремежът на числото едно, то не може да се увеличи. Не зная има ли един начин, може ли да се увеличи числото едно. Ако го умножаваш само на себе си, не се увеличава. А ако го събираш само на себе си? Е, добре, увеличава се, според правилата на математиката тъй е.\nКак е възможно туй начало, от което всичко е излязло, то да се увеличи? Как ще го увеличите? За да го увеличиш, трябва да има някой друг - по-голям от него, за да вземе от него, и то да се увеличи. Ако се увеличава, то не е най-голямо, не е единица. Значи не е туй единица, ако се увеличава, защото, вземете, от какво излиза единицата. Произхода на единицата? Точката е една, ако означавате една точка, но тя не завзема никакво пространство според нашите понятия. А според нашите разсъждения на земята на трите измерения всяко тяло, което не завзема пространство, то не съществува от. материалистическо гледище. А при това туй, което не съществува, то се проявява. Според нашия възглед то като се проявява, се образува права линия и показва пътя, по който вие може да вървите. Или туй число ни показва само пътя, по който ние можем да идем до него. Бог, който се проявява, ни показва само единствения път, по който ние можем да идем до него.\nЧислото едно, или едно измерение, показва единствения път, по който ние можем да идем до този център. И там е смисълът. А този път кой е? Пътят на любовта. Това е единственият път, по който ти можеш да идеш до този великия център на живота. Чрез закона на любовта ти можеш да идеш до центъра на живота. Сега влизаме до една област нова. Да идеш, но как ще идеш? Ако туй го представиш някъде далече в пространството, как ще идеш? По кой начин можеш да идеш до него?\nНо сега нека се върнем към човешките работи. Тази работа, аз да ви кажа на какво замяза сега тази философия. Сега да ви покажа тази философия, с която ви позанимах малко. Ето на какво я уподобявам аз. Тя мяза, като женили един овчар за царска дъщеря, та дошли и го поканили. Взимат му кожуха и кривака, обличат го хубаво. Той казва: „Не зная какво ще стане.“ Те му казват: „Ще те женим.“ „Е, за кого?“ „За царската дъщеря.“ После събрали се с ядене и пиене. Яли и пили и на другия ден пак го завели при овцете, при огъня, дали му и кривака, защото той не е бил умен. Те намерили, че този зет, когото те венчавали, не бил умен. И той казва, пита се какво било туй нещо. Какво стана с него? Че станало нещо с него, снели му дрехите, и той се чуди.\nТа съвременната наша философия мяза на това. Ние сме все като този овчар - венчавани и развенчавани. Ние сме от венчаните и развенчаните. Че ти когато не можеш да постигнеш, имаш известен идеал, през целия си живот се стремиш. Венчават те един ден и на другия ден ти пак се намериш като овчаря с кривака си. И пак със същите дрехи. Но овчарят е по-умен. Той казва: „Това е съдба.“ Той, като чуе хлопките на овцете, потупа ги малко, посвари си малко млечице, похапне си. Ако е умен, погледне към небето и си каже: „Още веднъж такава шашарма не искам.“ За предпочитане са овците и млякото пред това достойнство и недостойнство. И в какво седяло недостойнството на овчаря? Че той бил с един пръст по-нисък от булката. Като го турили на мярката и като го питали защо, той казал: „Не зная.“ Но всичката причина била, че той бил един пръст по-нисък, а трябвало да бъде наравно с нея - точно по мярката. И казвам, един пръст - ако не ви достига, точно на мярката се изисква. Ако един пръст излезнеш по-нисък, ще се развали.\nНо сега да се повърнем. Всякога, когато човек се обърне към онзи Божествен център, има няколко правила, които трябва да спазвате. Когато се приближаваш към някой център на светлината, какъв е законът? Че предметите - като отиваш към тях, стават по-ясни и по-ясни. И най-после всичко се очертае хубаво и се добива известна красота. И когато слънцето сутрин се приближава към нас, същият закон е, пак се разведрява, разведрява, показва се, докато дойдем до пълния ден. И после пак слънцето се отдалечава. Ден и нощ показват две състояния, на които ние сега сме изложени.\nСега, когато ти се приближаваш постоянно към Бога, към този първоначален център, у тебе ще се яви едно разведряване на чувствата ти. Първото неаю, вие не можете да се приближавате, ако имате едно стегнато чувство. Ще ви дам едно правило психологическо, което трябва да пазите в ума си. Ако ти имаш едно стегнато чувство, ти се отдалечаваш от Бога, не се приближаваш. Ако имате една стегната мисъл, ти се отдалечаваш, не се приближаваш. Ако в твоите чувства има един момент на разведряване, ти се приближаваш към Бога. Ако твоята мисъл добие едно разширение, ти се приближаваш. Може на следния момент пак да дойде първото състояние, и пак ще се смени. Тогава лечебното средство, ако ти е тежко, какво трябва да правиш? Тази посока, в която вървиш, спри се, не върви по-нататък. Щом ти е тежко, спри се, повече не върви. Ти си пътник, но си забъркал работите си. Ще намериш съдбата. Ти ще се намериш в една нощ. И какво трябва да правите? Ще събереш малко дръвца оттук-оттам, ще накладеш малко огън и цялата нощ ще седиш и ще дремеш. Сутринта с първия лъч ще се яви съдбата при тебе и строго ще ти каже: „Какво си тръгнал ти тук?“ И ще те съди, че си тръгнал по кривия път. Тя ще те попита: „Ти познаваш ли ме?“ Тогаз трябва да я познаеш.\nТа казвам, този е пътят. Тя ще те повърне, ще ти покаже кой е пътят, ще те упъти. И ти трябва да се върнеш. Ще се обърнеш. Съдбата казва: „Ти трябва да вървиш, откъдето светлината и топлината иде в живота ти. Или - обърни се в посоката, отдето иде знанието, отдето иде животът.“ Там, отдето иде знанието, отдето иде животът, там е Бог. Туй, което дава знание, което дава живот, то е онзи великият център. Сега вие по някой път се спирате, имате едно приятно чувство в себе си, една хубава мисъл и казвате: „Какво ми коства тази хубава мисъл?“ Вие пак се заблуждавате отвънка. Вие търсите реалността извън себе си. Извън човека нищо няма. Или казано другояче, да ви изясня, извън фирмата нищо няма. Какво ще намерите извън фирмата? Има безпорядък. При личността ти си обществен член на фирмата. Ти си индивидуалност, ти си издигнат от фирмата. Председател си ти на самата фирма. Това е смисълът. Отношение е това.\nТърсете вашия успех вътре. Не търсете вашия успех отвън. Всички неща отвън са само условия. А знанието, великото знание е в човешката душа. Ти, ако не станеш председател на себе си, не можеш да намериш Бога, не можеш да Видиш Бога. Като станеш председател, тогава ще дойде един посланик от небето, ще те поздрави, че ти си вече господар на цяла една фирма, на цял един малък свят. Когато една държава официално е зарегистрирана, тя има вече връзки с другите държави. Когато България беше под турското правителство, имаше ли самостоятелно управление? Нямаше председател, посланици от другите държави. Когато стана самостоятелна, дойдоха такива посланици от всички държави - от Англия, от Франция и другите държави. Когато дойде един посланик, това показва, че ти си една държава оформена, самостоятелна. Ако нямаше никакъв посланик, тогава какво си ти?\nТа ви казвам, някои от вас сте членове на фирмата, някои са издигнати във фирмата. Но както ви гледам, нито един от вас не е председател на фирмата. Но всички сте кандидати за председатели на фирмата. Туй да бъде идеала ви сега. И на днешната лекция може да турите заглавие „Кандидати за председатели на фирмата“. И понеже сте кандидати, сега ще попеем малко. Хайде да видим сега на фирмата коя песен ще изпеете? Я направете сега някоя нова песен на вашата фирма. Тогава изпейте сега „Грее слънцето“ - тя е песен по-близо до фирмата. Сега вече ще пеят все председатели на републиката. Е, започнете сега. (Всички изпяхме песента.)\nТрябва да превеждате физическия свят. Целият физически свят е създаден все от формули. Той е свят на формули. Всяка една формула има своето разрешение. И помощта, която хората може да си дадат, се уподобява на следующия разказ.\nЕдин пътник се спрял при един кладенец. Но кладенецът нямал въже да се извади вода от него. А вода имало. И пишело един надпис. При този кладенец само като се съберат 12 души, могат да изтеглят вода от него. Дванайсет души, които имат по един малък пояс, могат да изтеглят вода оттам. Които нямат пояс, не могат да изтеглят вода.\nТа казвам, групирането на хората помага им да изтеглят вода. Така само водата може да излезне от кладенеца. Всяка една мисъл, която няма един пояс, тя не може да се реализира. Всяка една мисъл, която няма разрешение, показва - тия 12 души не са дошли още. Дванайсет души трябва да дойдат. Сегашните хора мязат на ония пътници, които дошли при кладенеца, но без пояси, и се разговарят кой дошъл първи. Първи, втори, трети, четвърти по ред - знаят се всички кой кога е дошъл. Пръв или последен - кой е най-важният? Последният, ако дойде с пояс.\nАко при кладенеца има 11 души и всички са с пояси, важен е последният, който ще дойде с пояс. И тогава се наредят всички. Последният значи е реализирането на нещата. Това е тази последната мисъл, с която се реализират нещата. Щом нещата се реализират, значи тя трябва да даде своя си пояс. Тогава се реализират нещата. А щом излезне водата, започва един нов живот. Законът е такъв: този последният, който е дошъл, той пак последен ще пие бода. Най-първо ще пие вода, който пръв е дошъл, че после вторият, третият. Ти, ако си последен, пръв не можеш да пиеш вода. И ти, който последен си дал пояса си, додето всичко се реализира, ти ще бъдеш последен. Най-малкото, което остава, него ще реализираш. И после всеки ще си вземе поясите назад, и пак наново.\nСега вие не можете да видите красивата картина - какво значи път. Този е пътят на любовта. Този е пътят на живота. По-хубав път от този няма. Който знае как да ходи по този път, по-хубав от този няма. А който не знае как да ходи по него, по-лош път от него няма. Има много пътища, по които човек може да ходи.\nСега за пример вие не пеете с въодушевление. Вие пеете като хора, които пели, пели и казвате: „Дотегна ми да пеем.“ Не, Bue не сте пели още. Аз наричам истинското пение следующото. Като срещнете някой човек, който е забъркал работите си, и ти като почнеш да пееш, че намести му се кракът. Или гледаш, някой умрял. Ти си вървиш и си пееш, и той оживее от твоето пение. Ще кажете: „При умрял човек пее ли се?“ И знаете ли какво мяза това? Един овчар си играел и пял. По пътя носят едно умряло. Дванайсет попа носят този умрелия насреща му. И казват за него: „Дивак. Какво прави на пътя! Я да си Върби. Тук има умрял.“ Но докато идат при него, той Все си пял. И умрелият станал. Овчарят казва: „Какво значи умряло?“ Отива при него, и го дига. И той станал. Той пита: „Какво значи умряло?“ И те не могат да му кажат какво значи умряло. Те му казват: „При умряло не може така да се пее.“ Но той не ги разбира.\nТа сега и вие станете такива музиканти, че да не знаете какво значи умряло, умрял човек. И ония нямат вече образ да покажат, че този човек е умрял. И умрелият пита сега: „Какво сте ме понесли?“ И отива при овчаря и му казва: „Много ти благодаря, защото, ако не беше твоята песен, тия дванайсет попа щяха да ме отнесат и заровят.“ Не са благодетели, които носят човека да го заровят. Но добродетел е, който си върви по пътя и си пее. Пението, това е възкресение на живота. Ти стани овчар и да пееш. И можеш да заздравиш пението на поканените гости, които носят умрелия. Те всички са богомолци, сериозни, облечени са с черни дрехи. Всички четат молитви, за невидимия свят го носят. Аз уподобявам несретите в живота. Всякога, когато ти имаш една несрета в живота, твоята работа мяза на погребване с двайсетте попа. Пишеш нещо, учиш си нещо, но несрета те посрещне, погребе се. Ти тръгнеш. Овчарят те срещне, върви си той и си пее. Вземи му ти овчарската песен. И най-първо овчарите отидоха да се поклонят. Ангелите се явиха на овчарите. Не се явиха на видни, знаменити личности в света, но се явиха на овчарите.\nСега има ли още време овчарят да пее? (Има още 5 минути.) Добре. Защо е силно и тихо пението? Какви са законите на една музика? Тихото пение значи на далече го слушат. Едва се слуша и произнася. А силното пение е много близо до тебе. Но знайте, че пението ще мине покрай тебе, и пак ще се отдалечи. Ти казваш: „Приближава се.“ Туй, което се приближава, става тихо. След като си иде, пак ще стане силно. И пак става тихо. И като почнеш да слушаш, че се усилва, идва при тебе. А като не можеш да го слушаш, значи то си е заминало. Значи музиката е приятна само като се усилва, когато е близо при тебе. А когато се спре, не я чуваш вече - ти трябва да знаеш - вече си объркал работите.\nНякой казва: „Аз не мога да пея.“ Объркали се работите ти. Никога не казвай, че не можеш да пееш. Можеш да кажеш: „Не съм се опитвал, но не мога.“ Щом кажеш „Не мога“, дяволът печели. Щом кажеш „Мога“, печелиш ти. (Учителят тегли с лъка на цигулката слабо и силно целия лък.) Я вземете този тон. (Учителят свири тихо и много дълбоко.) Сега тази е вашата песен на фирмата за председатели.\nДвадесет и девета лекция на Младежкия окултен клас 28 април 1933 г., петък, 6-7.07 часа София - Изгрев


Сладко от пияни праскови | Рецепта от Веселият Готвач\nСладко от пияни прасковиРейтинг: Сложност: Любима на 7 готвача Добави първа снимка и участвай в конкурс! (подробностите - тук)\n15 бр. цели обелени праскови1.5 кг захар1 ч.л. лимонтузу150 мл ром\nНачин на приготвянеПрасковите се поръсват със захарта и престояват 12 часа. Слагат се на котлона да кипнат и се свалят. На втория ден пак се слагат да кипнат и се свалят. На третия ден се сварява сладкото до гъстота капка пусната във вода да потъва без да се разпръсва. Накрая се прибавя лимонтозуто и рома. След като изстине, сладкото се насипва в сухи буркани, затварят се с капачки и се стерилизират 5 минути.Рецептата е добавена от korneliq на 20 Декември 2007 г.Още рецепти за:Зимнина с праскови и кайсии ⋅ СладкаПодобни рецепти


На интервю за работа: Как да диктуваме правилата - div.bg\nНачало › Пари › На интервю за работа: Как да диктуваме правилата\nВ края на всяко интервю неизбежно се стига до момента, в който ви питат : "А Вие имате ли някакви въпроси?" Въпреки че това е предвидим ход от страна на работодателя, много кандидати не са подготвени и не успяват да се представят в най-добра светлина в края на интервюто си. Ако не успеете да зададете правилните въпроси, е много вероятно работодателят да остане с грешно впечатление за вас. В тази статия ще ви дадем няколко полезни съвета за това как да задавате правилните въпроси и кои въпроси да избягвате.\nКогато интервюиращият ви даде възможността да зададете своите въпроси, бъдете готови. Препоръчваме ви да си подготвите пет-шест въпроса предварително, като вероятно ще ви се наложи да използвате не повече от три. Имайте предвид, че на някои от въпросите, които сте подготвили, ще бъде отговорено в хода на разговора, затова е добре да имате няколко в резерва. Повечето кандидати подхождат към тази завършваща част от интервюто със стандартните неутрални въпроси, с които се чувстват по-сигурни. "Да очаквам ли да ми се обадите, независимо от решението ви?" или "Защо е свободна тази позиция?"\nСъвременният пазар на труда е толкова пренаситен, че кандидатите не могат да си позволят да задават подобни неутрални въпроси. Напротив – те трябва да показват инициативност и да се опитват да убедят работодателя, че именно те са най-добрият кандидат, като покажат, че са заинтересувани от конкретните особености именно на тази позиция. И така – какви въпроси трябва да задавате:\n"Има ли нещо в работния процес, което да не ви дава мира и, имайки предвид моята квалификация, как смятате, че мога да съм от полза?"\nТози въпрос ви дава възможност да покажете искрена ангажираност към ежедневните предизвикателства, пред които бъдещият ви мениджър е изправен. По този начин интервюиращият ще започне да гледа на вас като на вече назначен кадър и ще се замисли как именно вие ще спомогнете за решаването на някой належащ проблем.\n"Коя е най-приятната част от работата във вашата компания? Какъв ще е най-добрият съвет към някого, който сега започва работа при вас?"\nКогато питате служителя на фирмата за най-приятната част от работата, вие ще разберете какви са подбудите му да е в тази фирма. Такива подбуди могат да бъдат стремежът да се произвежда най-добрия продукт, колегиалността, възнаграждението, отношението към клиентите или стремежът за откриване на нововъведения и тн. Запитайте се до каква степен тези подбуди са валидни и за вас.\nВтората част на въпроса, тази със съвета, ще ви предостави полезна информация около това кое поведение ще ви помогне по-лесно да се впишете в екипа. Ще ви помогне да се ориентирате на кои свои качества да заложите, как да разгърнете потенциала си, как да изградите новите отношения с колегите си, ще ви даде представа за естеството на работата и ще ви предпази от грешни стъпки.\n"Бихте ли описали идеалния кандидат за тази позиция? И защо за вас са важни именно тези качества?"\nКачествата, които се изискват от кандидатите, вероятно са били обявени още в обявата, но е възможно тя да не е била писана точно от мениджъра, които провежда интервюто. Така вие имате възможност да го попитате кои според него са качествата на успешния кандидат и защо.\n"Сигурен съм, че имате поставени задачи за идващата година. Има ли някоя, която бихте определили като най-важна?"\nТози въпрос ви позволява да насочите вниманието на интервюиращия към конкретните му приоритети. Ако някоя от неговите цели се доближава до вашия предишен опит, споделете го с него и му покажете, че можете да допринесете в тази насока.\nМоже да задавате също и въпроси, свързани с образа на идеалния служител или да попитате дали не е нужно да представите някаква допълнителна информация за себе си.\nИзбягвайте въпроси с негативна окраска\nВие не искате да правите лошо впечатление на интервюиращия, затова е добре да обмисляте как би прозвучал всеки въпрос, преди да го зададете. Ето три въпроса, които биха оставали лош вкус в устата на всеки работодател:\n"Какъв е балансът между работа и личен живот на вашите служители?"\nЛогичен въпрос наистина, но ако го зададете прекалено рано, може да се изтълкува, че се интересувате повече от почивката, отколкото от самата работа.\n"Възможно ли е да работя от вкъщи?"\nДистанционната работа може да е от полза и за двете страни, но е изключително важно този въпрос да бъде зададен в правилния момент. Ако се постави прекалено рано, може да се изтълкува като липса на мотивация за работа в екип и нежелание за общуване с колегите. По-добре е в началото да покажете интерес към компанията и работната среда, отколкото да повдигате въпрос за дистанционна работа.\n"Колко време обикновено прекарват хората на тази позиция, преди да получат повишение?"\nЖеланието да се развивате в компанията е похвално, но този въпрос не е за интервю. Той може да се изтълкува като липса на интерес към конкретната позиция. Преформулирайте въпроса така, че да показва едновременно готовността ви за дългосрочно обвързване с компанията и желанието ви за професионално развитие.\nРазпределяйте времето си добре\nСлед като сте избрали въпросите, може да ги запомните или да си ги запишете. Не е непрофесионално да носите със себе си лист с въпроси. Ако решите да си ги запишете, направете го в представителен тефтер или папка, а не на хвърчащ лист. Представянето е много важно. Като цяло е по-удачно да положите усилия и да запаметите въпросите, за да не разчитате на бележки. Отварянето на тефтер или папка може да ви разсее, а и не е добре, ако изстреляте въпроса си притеснено, без да поглеждате събеседника си.\nСлед като зададете въпросите си, е добре да приключите интервюто с нещо положително. Вместо да се притеснявате, че са ви свършили въпросите, използвайте оставащото време да благодарите на интервюиращия и му покажете, че наистина се интересувате от работата. Изтъкнете накратко нещо от вашата автобиография, което е свързано с тази позиция. Това е заключителната фаза от интервюто и е изключително важна.\nинтервю за работа, кариера, работа


Изпълнителният директор на Международния валутен фонд Кристалина Георгиева запазва поста си, въпреки обвиненията в нередности в работата й, предадоха информационните агенции.\nБордът на директорите на МВФ смята, че информацията, представена по време на разследването, повдига сериозни въпроси, но не позволява да се направи извод за „неподходяща роля“ на българския икономист. „Бордът установи, че информацията, представена по време на прегледа, не доказва окончателно, че изпълнителният директор е играл неподходяща роля по отношение на доклада „Doing Business 2018″, когато е била главен изпълнителен директор на Световната банка“, се казва в съобщението за пресата. Съветът добавя, че има "пълно доверие в ангажимента" на Кристалина Георгиева "да поддържа най-добрите стандарти за управление и почтеност в МВФ".\nФинансовият министър на Съединените щати Джанет Йелън заяви, че докладът овдига сериозни въпроси, но няма убедителни доказателства за ролята на Георгиева, и че според американската страна не се налага смяна на изпълнителния директор на фонда. Според нея "трябва да се предприемат мерки, за да се възстанови доверието в МВФ" и че Георгиева и останалите членове на ръководството на МВФ трябва да положат усилия за по-голяма прозрачност в проучванията, анализа и политиките на организацията. САЩ ще продължат да наблюдават внимателно ситуацията и ще предприемат необходимите стъпки, ако се наложи да се защитава почтеността на МВФ и Световната банка.\nГеоргиева незабавно приветства това решение, заявявайки, че всички твърдения за злоупотреба са „неоснователни“, посочва БГНЕС.\nВъпросът дали ще остане начело на фонда беше повдигнат след публикуването на 16 септември на заключенията от разследване на адвокатската кантора WilmerHale, извършено по искане на комисията по етика на Световната банка. В това разследване тя беше обвинена, че е манипулирала данни от доклада „Doing Business“ в полза на Китай, когато е била управляващ директор на Световната банка.\nЧелен сблъсък, рунд втори- Р. Георгиева- М. Кунчев\nТвърди ли неистини ексдиректорът на МГ "Баба Тонка" и можело ли е днес да е общински съветник от друга политическа сила?\nГалин Ганчев и Росица Георгиева смениха групите си в Общинския съвет


Отговори на проблемите на жените » Мода » Бяла дубленка\nНай-често, като се позовава на екологията и замърсяването на улиците, много жени предпочитат да купуват на връхни дрехи в тъмен цвят. Това дава възможност за увеличаване на срока на експлоатация и намаляване на броя на туризъм в химическо чистене. Бели дамски дубленка това не е най-добрият вариант, но ако това не е единствената горна дреха, това си е напълно възможно да се придобият.\nДостойнство светла кожуси се виждат на лицето: тя привлича погледи на околните и красиви камбанки с цвета на изпаднал сняг. Но ето недостатъците на тази неща понякога се припокриват изброени предимства:\nбяла дубленка се нуждае от допълнителни средства за грижа;\nтрябва редовно да се носят на химическо чистене;\nпредрасположена към появата на замърсяване и scuffs;\nдо дубленке е желателно да събере допълнителни аксесоари.\nАко всички по-горе не влияят на вашето решение за закупуване на шуби, след това се опитайте да изберете един наистина качествен продукт. Моля, обърнете внимание на това, има ли дубленка допълнително покритие, което предпазва от замърсяване и повреди. За сметка на това нюанса цената може леко да се повишат, но и самото нещо ще служи много по-дълго. Освен това, ако дубленка е направена с бяла козина, а след това проверете качеството му. Тя трябва да е мека и лъскава и не трябва да се изсипва в.\nС какво облечен в бяла и бежовата шуби?\nАми това е, покупката е направена и остава само един въпрос: как правилно да я съчетаете. Ако е къса бяла дубленка, тогава е препоръчително да се комбинират със светли обувки или чанта. Опитайте се да добавите в образа на повече светли аксесоари: дамски шапка , шал ръкавици/ръкавици, колготы. Бежовата шуби може да се комбинира с кафява обувки и аксесоари.\nНе забравяйте, че светла горно облекло ще бъде подходящо при официалното излизане, например при посещение на ресторант или театър. С нея е отлична ще комбинира елегантни костюми и рокли.\nДубленка черен цвят - това е може би най-практичен, гъвкав, топъл и стилен вариант на дамски връхни дрехи. Такова нещо изглежда луксозно и много